钦定古今图书集成/明伦汇编/交谊典/第003卷 > 大全集 > 《与长子受之》
## 钦定古今图书集成/明伦汇编/交谊典/第003卷 > 大全集 > 《与长子受之》

不得擅自出入，与人往还。初到，问先生有合见者见
之，不令见，则不必往。人来相见，亦启禀，然后往报之。
此外不得出入一步。居处须是居敬，不得倨肆惰慢。
言语须要谛当，不得戏笑喧哗。

凡事谦恭，不得尚气陵人，自取耻辱不得饮酒，荒思废业。亦恐言语差错，失己忤人。尤当
深戒，不可言人过恶，及说人家长短是非。有来告者，
亦勿酬答于先生之前，尤不可说同学之短。

交游之间，尤当审择。虽是同学，亦不可无亲疏之辨。
此皆当请于先生，听其所教。“大凡敦厚忠信，能攻吾
过者，益友也。其谄谀轻薄、傲慢亵狎，导人为恶者，损
友也。推此求之，亦自合见得五七分，更问以审之，百
无所失矣。但恐志趣卑凡，不能克己从善，则益者不
期疏而日远，损者不期近而日亲。此须痛加检点而”
矫革之。不可荏苒渐习。自趋小人之域。如此则虽有
贤师长。亦无救拔自家处矣。